b'\n_START_ARTICLE_\n\xc5\xa0tefan Pav\xc5\xa1i\xc4\x8d\n_START_SECTION_\nVojna leta\n_START_PARAGRAPH_\nLeta 1941 je vstopil v NOB kot kr\xc5\xa1\xc4\x8danski socialist; deloval je v Sloveniji in na Hrva\xc5\xa1kem. Bil je komandant bataljona in brigade (Petnajsta SNOUB Belokranjska, imenovana tudi Metli\xc5\xa1ka) ter pomo\xc4\x8dnik politi\xc4\x8dnega komisarja Glavnega \xc5\xa1taba NOV in POS._NEWLINE_\xc5\xa0tefan Pav\xc5\xa1i\xc4\x8d - Jur je bil ob koncu 2. svetovne vojne komandant obrambnega belokranjskega sektorja in \xc4\x8dlan operacijskega oddelka  glavnega \xc5\xa1taba NOV in PO Slovenije.\n_START_SECTION_\nPoveljnik komande mesta Maribor\n_START_PARAGRAPH_\nGlavni \xc5\xa1tab JA za Slovenijo in slovensko politi\xc4\x8dno vodstvo so aprila 1945 v \xc4\x8crnomlju izbrali skupino izku\xc5\xa1enih partizanskih oficirjev za voja\xc5\xa1ko komando v Mariboru. Za komandanta je bil postavljen \xc5\xa0tefan Pav\xc5\xa1i\xc4\x8d Jur. Okrog 20. aprila 1945 je komanda mesta ve\xc4\x8dino svojih nalog predala mestnemu ljudskemu odboru. Komandi mesta je poleg voja\xc5\xa1kih dol\xc5\xbenosti ostal \xc5\xa1e javni red in mir ter za\xc5\xa1\xc4\x8dita objektov.'